***Αγάπη είναι εσύ*** είναι ο τίτλος του 25ου άλμπουμ της Άννας Βίσση και κυκλοφόρησε σε Ελλάδα και Κύπρο στις 17 Δεκεμβρίου 2010 από τη Sony Music ως ένθετο στην εφημερίδα "Real News". Η Άννα Βίσση ξανασυνεργάστηκε μετά από τέσσερα χρόνια με τον Νίκο καρβελα. Τελευταία τους συνεργασία ήταν το 2005 με το *Nylon'. To άλμπουμ κυκλοφόρησε στα δισκοπωλεία στις 22 Δεκεμβρίου 2010 και έγινε Χρυσό στην Ελλάδα και Πλατινένιο στην Κύπρο.*

Πληροφορίες
-----------

### Ιστορικό

Το Σεπτέμβριο του 2010 ανακοινώθηκε ότι η Άννα Βίσση συνεργάζεται με τον μόνιμο συνεργάτη της Νίκο Καρβέλα για το επερχόμενο καινούριο άλμπουμ της. Μιλώντας στο περιοδικό "Life & Style", η Βίσση δήλωσε ότι επιθυμούσε να δουλέψει ξανά με τον Καρβέλα ενώ κι αυτός αισθανόταν το ίδιο. Το άλμπου σηματοδοτεί την πρώτη τους συνεργασία μετά το πλατινένιο *Nylon*. Σε συνέντευξή της στο ραδιοφωνικό σταθμό Love Radio ανακοίνωσε τον τίτλο του άλμπουμ που θα περιέχει 10 νέα τραγούδια και τους στίχους και τη μουσική θα γράψει αποκλειστικά ο Νίκος Καρβέλας.

Κυκλοφορία και Προώθηση
-----------------------

Το *Αγάπη Είναι Εσύ* είχε αρχικά προγραμματιστεί να κυκλφορήσει με την Κυριακάτικη εφημερίδα "Real News" στις 19 Δεκεμβρίου 2010. Εξαιτίας όμως της 48ωρης απεργίας των μέσων μαζικής ενημέρωσης κυκλοφόρησε δύο ημέρες πριν στις 17 Δεκεμβρίου.
 Διαθέσιμο στα δισκοπωλεία σε Ελλάδα και Κύπρο έγινε στις 22 Δεκεμβρίου 2010. Αξίζει να σημειωθεί πως η εφημερίδα '' Real News'' πούλησε με την κυκλοφορία του δίσκου 100.000 φύλλα αλλά η Άννα Βίσση με την Sony Music μέτρησαν μόνο τις πωλήσεις του cd στα δισκοπωλεία το οποίο έγινε Χρυσός με 9.000 πωλήσεις σε σύντομο χρονικό διάστημα. 

### Αγάπη Είναι Εσύ (CD single)

Για να προωθήσει το άλμπουμ η Άννα Βίσση κυκλοφόρησε με την εφημερίδα "Real News" το CD single "Αγάπη Είναι Εσύ" με τρία ολοκαίνουρια τραγούδια στις 24 Οκτωβρίου 2010.

#### Tracklist

1. "Αγάπη Eίναι Εσύ"
2. "Έτσι Mόνο Αξίζει"
3. "Προτεραιότητα"

Αποδοχή
-------

### Πρώτες αντιδράσεις

Με την κυκλοφορία του CD single "Αγάπη Είναι Εσύ", το ομότιτλο τραγούδι έλαβε αρνητικές κριτικές για το περιεχόμενο του στίχου, με τους θαυμαστές της Βίσση να είναι κι αυτοί απογοητευμένοι καθώς περίμεναν ένα καλύτερο αποτέλεσμα από την αναμενόμενη συνεργασία της Βίσση με τον Καρβέλα.. Ο Λάκης Λαζόπουλος σχολίασε επίσης το τραγούδι στην εκπομπή του Αλ Τσαντίρι Νιουζ τον Οκτώβριο του 2010. Η Βίσση υπερασπίστηκε το τραγούδι λέγοντας ότι είναι καλό παράδειγμα το γεγονός ότι κάνει ο Καρβέλας, καλό ή κακό, να μην περνάει απαρατήρητο.

### Πωλήσεις

Εξαιτίας της οικονομικής κρίσης, πολλοί καλλιτέχνες κυκλοφόρησαν τα καινούρια τους στούντιο άλμπουμ ως ένθετο σε κυριακάτικες εφημερίδες ή περιοδικά. Η Άννα Βίσση ακολούθησε αυτήν την τακτική και κυκλοφόρησε για πρώτη φορά άλμπουμ μαζί με κυριακάτικη εφημερίδα. Το *Αγάπη Είναι Εσύ* διανεμήθηκε από την εφημερίδα "Real News" και ήταν η τέταρτη εφημερίδα με τις υψηλότερες πωλήσεις, έχοντας πουλήσει 96.570 αντίτυπα.

Στα δισκοπωλεία κυκλοφόρησε λίγες μέρες αργότερα και έκανε είσοδο στη 6η θέση του επίσημου chart της IFPI και παρέμεινε εκεί και τη δεύτερη εβδομάδα. Την τρίτη εβδομάδα ανέβηκε στην 3η θέση και την τέταρτη εβδομάδα έγινε χρυσό.
Στην Κύπρο έκανε νέα είσοδο στην πρώτη θέση των charts ξεπερνώντας τις κυκλοφορίες του Σάκη Ρουβά και του Μιχάλη Χατζηγιάννη. Τελικά έγινε Χρυσό αγγίζοντας τις 9.000 πωλήσεις .

Tracklist
---------

1. "Αγάπη Eίναι Εσύ"
2. "Για Όλα Φταίει Ο Θεός"
3. "Δεν Θα Υπάρξει Άλλο"
4. "Βαμπίρ"
5. "Όαση"
6. "Ομπρέλα"
7. "Σαν Το Ντο Και Το Σι"
8. "Στα Κρυφά"
9. "Έτσι Mόνο Αξίζει"
10. "Προτεραιότητα"

Singles
-------

### Αγάπη Είναι Εσύ

Στις 9 Οκτωβρίου 2010 κυκλοφόρησε το πρώτο single "Αγάπη Είναι Εσύ" από το ομότιτλο άλμπουμ μέσω της ιστοσελίδας της εφημερίδας "Real News". Στις 14 Δεκεμβρίου 2010, κυκλοφόρησε το βίντεο κλιπ σε σκηνοθεσία της Christine Crokos.

Charts
------

| Chart | Θέση | Διάκριση |
| --- | --- | --- |
| Ελλάδα | 3 | Χρυσό |
| Κύπρος | 1 | Πλατινένιο  |
|

Δείτε επίσης
------------

* *Αναλυτική δισκογραφία της Άννας Βίσση*

Παραπομπές
----------

1. ↑  Staff (11 Σεπτεμβρίου 2010). «Βίσση Καρβέλας συνεργάζονται ξανά». MAD TV. Ανακτήθηκε στις 27 Ιανουαρίου 2011.
2. ↑  Staff (9 Οκτωβρίου 2010). «Άννα Βίσση: «Τελικά είχα μεγάλη ανάγκη τον Καρβέλα»». thebest.gr. Ανακτήθηκε στις 27 Ιανουαρίου 2011.
3. ↑  Staff (9 Οκτωβρίου 2010). «LISTEN: Άννα Βίσση - Αγάπη είναι, εσύ». MAD TV. Ανακτήθηκε στις 27 Ιανουαρίου 2011.
4. ↑  Staff (16 Δεκεμβρίου 2010). «Την Παρασκευή κυκλοφορούν τα κυριακάτικα φύλλα». Star Channel. Αρχειοθετήθηκε από το πρωτότυπο στις 19 Δεκεμβρίου 2010. Ανακτήθηκε στις 27 Ιανουαρίου 2011.
5. ↑  Vissi, Anna. «Twitter / Anna Vissi: NEW CD "AGAPI EINAI ESY" c ...». *Twitter*. Ανακτήθηκε στις 27 Ιανουαρίου 2011.
6. ↑  «Βίσση Αννα - Αγάπη είναι εσύ». Greekmusicshop.gr. Δεκέμβριος 2010. Ανακτήθηκε στις 27 Ιανουαρίου 2011.
7. ↑  Staff (24 Οκτωβρίου 2010). «Νέα τραγούδια από την Άννα Βίσση». MAD TV. Ανακτήθηκε στις 27 Ιανουαρίου 2011.
8. 1 2  Staff (22 Οκτωβρίου 2010). «Η Άννα Βίσση μιλά για το "Αγάπη είναι, εσύ"». MAD TV. Ανακτήθηκε στις 27 Ιανουαρίου 2011. [*νεκρός σύνδεσμος*]
9. ↑  Staff (8 Οκτωβρίου 2010). «LISTEN: Άννα Βίσση - Αγάπη είναι, εσύ». MAD TV. Ανακτήθηκε στις 27 Ιανουαρίου 2011.
10. ↑  Staff (22 Οκτωβρίου 2010). «Η Βίσση για Λαζόπουλο και... κομμένα νύχια!». Nooz.gr. Αρχειοθετήθηκε από το πρωτότυπο στις 21 Ιουλίου 2011. Ανακτήθηκε στις 27 Ιανουαρίου 2011.
11. ↑  «ΠΑΝΕΛΛΑΔΙΚΟ ΔΕΛΤΙΟ ΚΥΚΛΟΦΟΡΙΑΣ ΕΦΗΜΕΡΙΔΩΝ». Argos. 17 Δεκεμβρίου 2010. Αρχειοθετήθηκε από το πρωτότυπο στις 21 Ιουλίου 2011. Ανακτήθηκε στις 27 Ιανουαρίου 2011.
12. ↑  «Greek charts portal - 52/2010». *IFPI Greece*. Greekcharts.com. 2010. Αρχειοθετήθηκε από το πρωτότυπο στις 11 Ιουλίου 2011. Ανακτήθηκε στις 27 Ιανουαρίου 2011.
13. 1 2  «Greek charts portal - 1/2011». *IFPI Greece*. Greekcharts.com. 2011. Αρχειοθετήθηκε από το πρωτότυπο στις 8 Δεκεμβρίου 2010. Ανακτήθηκε στις 27 Ιανουαρίου 2011.
14. 1 2  «Ελληνικό Chart». IFPI Greece. 18 Ιανουαρίου 2011. Αρχειοθετήθηκε από το πρωτότυπο στις 2 Ιουνίου 2002. Ανακτήθηκε στις 27 Ιανουαρίου 2011.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Άννα Βίσση |
| --- |
|  |
| Studio albums | 
* *Ας Κάνουμε Απόψε Μιαν Αρχή* (1977)
* *Κίτρινο Γαλάζιο* (1979)
* *Ναι* (1980)
* *Άννα Βίσση* (1981)
* *Είμαι Το Σήμερα Και Είσαι Το Χθες* (1982)
* *Να 'Χες Καρδιά* (1984)
* *Κάτι Συμβαίνει* (1985)
* *Η Επόμενη Κίνηση* (1986)
* *Τώρα* (1988)
* *Έμπνευση!* (1988)
* *Φωτιά* (1989)
* *Είμαι* (1990)
* *Εμείς* (1992)
* *Λάμπω* (1992)
* *Ρε!* (1994)
* *Ω! Κύπρος* (1995)
* *Κλίμα Τροπικό* (1996)
* *Τραύμα* (1997)
* *Αντίδοτο* (1998)
* *Everything I Am* (2000)
* *Κραυγή* (2000)
* *Χ* (2002)
* *Παράξενες Εικόνες* (2003)
* *Nylon* (2005)
* *Απαγορευμένο* (2008)
* *Αγάπη Είναι Εσύ* (2010)
* *Συνέντευξη* (2015)
* *Ηλιοτρόπια* (2019)
 |
|  |
| Live ηχογραφήσεις | 
* *Live!* (1993)
* *Live* (2004)
* *Hotel Ερμού Live 2015-2018* (2018)
 |
|  |
| Σχετικά Λήμματα | 
* Δισκογραφία
* Με Αγάπη... Άννα
* Μάλα: Η Μουσική Του Ανέμου
* Δαίμονες
* Συμμετοχή της Κύπρου στη Eurovision
* Διαγωνισμός Τραγουδιού Eurovision 1980
* Διαγωνισμός Τραγουδιού Eurovision 1982
* Διαγωνισμός Τραγουδιού Eurovision 2006
 |

 |